Diari Oficial de la Generalitat Valenciana


Sumari del DOGV 3141, del 12-12-1997 (1997/12042)

RESOLUCIÓ de 3 de desembre de 1997, de la consellera de Benestar Social, per la qual es concedeixen els premis de comunicació social Tots Humans, Any Europeu contra el Racisme.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12986


Data del document
:   03-12-1997

Organisme emissor
:   Conselleria de Benestar Social

Tipus de document
:   Resolució

4044 RESOLUCIÓ de 3 de desembre de 1997, de la consellera de Benestar Social, per la qual es concedeixen els premis de comunicació social Tots Humans, Any Europeu contra el Racisme. [97/12376]
  
Per l'Ordre de 15 d'octubre de 1997, de la Conselleria de Benestar Social, es van convocar els premis de comunicació social "Tots Humans". Any Europeu contra el Racisme i la Xenofòbia, a proposta del Comité Valencià per a l'Any Europeu contra el Racisme, amb la finalitat de sensibilitzar i de conscienciar la societat del perill de l'auge de les actituds racistes i xenòfobes que atempten contra la dignitat humana.
  
En els articles 14 i següents de l'esmentada ordre s'indicava que es formaria un jurat que valoraria els treballs presentats i que faria una proposta vinculant a la consellera de Benestar Social, la qual en resoldria la concessió.
  
Conformement amb el que estableix la convocatòria, el jurat es va reunir el dia 2 de desembre de 1997, per valorar els treballs presentats i, en conseqüència, n'ha emés l'informe corresponent.
  
D'acord amb la proposta indicada i fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià, resolc:
  
Primer
  
Concedir els premis de comunicació social Tots Humans, Any Europeu contra el Racisme, a proposta del jurat previst en les bases de la convòcatoria d'aquest premis, les persones que tot seguit s'indiquen:
  
- Secció fotografia: es declara desert.
  
- Secció premsa: a la Sra. Julia Fortea Giménez, per l'article "La eterna travesía de los polizones", publicat en la revista Cruz Roja. Premi de dues-centes setanta-cinc mil pessetes brutes (275.000 pessetes).
  
- Secció ràdio: a la Sra. Purificación Gómez Román, pel programa Sin Fronteras, emés el dia 10 de maig de 1997 per Ràdio 1, Radio Nacional d'Espanya en la Comunitat Valenciana, de 13 a 13.30 hores. Premi de dues-centes setanta-cinc mil pessetes brutes (275.000 pessetes).
  
- Secció televisió: al Sr. Jesús González Rodríguez, pel programa Comunidad Valenciana a Fondo, emés per Antena 3 Televisión de la Comunitat Valenciana el passat dia 21 de juny de 1997, de 14 a 14.20 hores. Premi de dues-centes setanta-cinc mil pessetes brutes (275.000 pessetes).
  
Segon
  
L'import de cada un dels premis, per una quantitat total de vuit-centes vint-i-cinc mil pessetes (825.000 pessetes), serà a càrrec de la línia pressupostària 433 del programa 313.10 del Pressupost per al 1997 de la Generalitat Valenciana.
  
Contra aquesta resolució podrà presentar-se un recurs contenciós administratiu, davant el Tribunal Superior de Justícia de la Comunitat Valenciana, després de comunicar-ho a la Conselleria de Benestar Social, segons que estableix l'article 110.3 de la Llei 30/1992, de Règim Jurídic de les Administracions Públiques i de Procediment Administratiu Comú, en el termini de dos mesos a partir de l'endemà de la publicació al Diari Oficial de la Generalitat Valenciana.